Cyber-shot-brugervejledning
Udskriv
Hovedside > Forholdsregler/Om dette kamera > Om dette kamera > GPS (kun DSC-HX7V)

## GPS (kun DSC-HX7V)

Dette system giver dig mulighed for at fastslå, hvor du eksakt befinder dig på jorden. GPS-satellitterne befinder i 6 kredsløb, 20.000 km over jorden. GPS-systemet består af 24 eller flere GPS-satellitter.
En GPS-modtager modtager radiosignaler fra satellitterne og beregner modtagerens aktuelle lokation baseret på kredsløbsinformationen og signalernes rejsetid osv.
Stedbestemmelsen kaldes for "triangulering". En GPS-modtager kan bestemme breddegraden og længdegraden for lokationen ved at modtage signaler fra 3 eller flere satellitter.

- Da positionerne af GPS-satellitter konstant varierer, kan det tage længere tid at bestemme stedet, eller modtageren er eventuelt slet ikke i stand til at bestemme stedet afhængigt af det sted og tidspunkt, hvor du anvender kameraet.

- "GPS" er et system til bestemmelse af geografisk sted vha. triangulering af radiosignaler fra GPS-satellitter. Undgå at anvende kameraet på steder, hvor radiosignaler blokeres eller reflekteres, som f.eks. på skyggefulde steder, omgivet af bygninger eller træer osv. Anvend kameraet på steder med åben himmel.

- Du er muligvis ikke i stand til at optage stedinformation på steder eller i situationer, hvor radiosignalerne fra GPS-satellitterne ikke når kameraet, som følger.

- I tunneller, indendørs eller i skyggen af bygninger.

- Mellem høje bygninger eller i smalle gader omgivet af bygninger.

- På steder under jorden, steder omgivet af mange træer, under en hævet bro eller på steder, hvor der genereres magnetfelter, som f.eks. i nærheden af højspændingskabler.

- I nærheden af apparater der udsender radiosignaler på samme frekvens som kameraets frekvensbånd: nær 1,5 GHz-bånd mobiltelefoner osv.

Om trianguleringsfejl

- Hvis du bevæger dig hen til et andet sted, lige efter du har tændt kameraet, kan det tage endnu længere tid, før kameraet begynder trianguleringen, i forhold til hvis du forbliver på det samme sted.

- Fejl forårsaget af positionen af GPS-satellitter
  Kameraet triangulerer automatisk din aktuelle lokation, når kameraet modtager radiosignaler fra 3 eller flere GPS-satellitter. Den tilladte trianguleringsusikkerhed for GPS-satellitter er ca. 10 m. Afhængigt af omgivelserne på stedet kan trianguleringsusikkerheden være større. I dette tilfælde svarer din aktuelle lokation muligvis ikke til stedet på kortet baseret på GPS-informationen. GPS-satellitterne er imidlertid styret af det amerikanske forsvarsministerium, og præcisionsgraden kan blive ændret med overlæg.

- Fejl under trianguleringsprocessen
  Kameraet indhenter stedinformation med jævne mellemrum. Da der er en mindre tidsforskel mellem indhentningen af stedinformationen og optagelsen af stedinformationen på et billede, matcher det faktiske sted for optagelsen muligvis ikke præcist stedet på kortet baseret på GPS-informationen.

Om anvendelsesbegrænsningen for GPS om bord på et fly

- Under start og landing med fly skal du slukke for kameraet, når du bliver bedt om det via instruktionerne om bord på flyet.

- Hvis du ikke vil optage sted- og retningsinformationen, skal du vælge [Fra] for GPS-indstillingen.

Om andre begrænsninger

- Brug GPS i henhold til bestemmelserne for stedet eller situationen.

Om det geografiske koordinatsystem

- Der anvendes det geografiske koordinatsystem "WGS-84".

Tilbage til top